Alfonso Penela

**Alfonso Penela Fernández**, nado en Vigo en 1955, é un arquitecto galego.

## Traxectoria 
Obtivo o título de Arquitecto na ETSA de Barcelona no ano 1980. Na actualidade é profesor do Departamento de Proxectos Arquitectónicos da Escola Técnica Superior de Arquitectura da Coruña.

A obra de Alfonso Penela aparece inscrita nunha liña de constante busca dunha linguaxe arquitectónica galega que afunda as súas raíces no coñecemento da tradición construtiva e na análise das achegas das xeracións precedentes dende a independencia, unha constante na súa obra.

Os seus proxectos responden basicamente a unha vocación experimental baseada en formulacións que unen o Movemento Moderno con elementos de orde plural que deixan adiviñar a preferencia polas novidades formais, así como polo equilibrio e pola orde compositiva, como na vivenda unifamiliar en Aldán (Cangas). A constante atención que demostra respecto ás cuestións técnicas e estruturais vese incrementada polas súas inquedanzas respecto ás compoñentes funcionais que o levan a traballar cun amplo abano de propostas e variantes, tanto nos proxectos para vivendas, coma nas súas intervencións en espazos públicos ou centros docentes, coma a Facultade de Ciencias Empresaiais e Económicas da cidade de Vigo.

Este arquitecto concibe os edificios como un conxunto de volumes articulados no que as calidades dos materiais e a manipulación de luces e sombras cobran unhas importancia decisiva. Os espazos, de volumetría fraccionada establecen un interesante diálogo con contorno, coma no caso do Pavillón Polideportivo de Manzaneda, mediante o emprego de sutís contrastes e revisións permanentes dos usos da linguaxe. A súa obra non pode encadrarse nunha soa liña senón que pendula entre diferentes estilos dun xeito arbitrario producindo unha falta de linguaxe formal que articule a súa produción. Poden destacarse como referentes arquitectónicos tanto a Zaha Hadid, Herzog e de Meuron ou Miralles e pola vía lusa Álvaro Siza , Paulo Mendes da Rocha ou Souto de Moura.

[miniatura|Facultade de Ciencias Económicas. [Campus Universitario das Lagoas-Marcosende|Campus das Lagoas-Marcosende.]]

## Obras destacadas
*Facultade de Económicas no Campus Universitario das Lagoas - Marcosende. Vigo 1988-1991.
*Centro de Saúde en Cambados. Pontevedra (1989-1991).
*Escola infantil en Conxo. Santiago de Compostela, 1989-2002.

*Rehabilitación da Casa de Arines para Sede de Instituto Camões. Vigo, 1993-1998.
*Vivenda unifamiliar. Boborás, Ourense, 1994.
*Vivenda unifamiliar M.J.Priegue. Nigrán, Pontevedra, 1996.
*Centro de Saúde en Coia. Vigo, 1996-1999.
*Pavillón polideportivo na Estación Invernal de Cabeza de Manzaneda, Ourense (1998-2000).
*Aloxamento para estudantes no Campus das Lagoas-Marcosende, Vigo. 2000-2002.
*Reitoría, Campus Universitario das Lagoas - Marcosende, Vigo. 2001.
*Centro de Interpretación do xacemento romano de Caldoval, Meá - Mugardos (A Coruña). 2015
*Rehabilitación do Hospital Xeral para a Cidade da Xustiza de Vigo, 2017 - 2020.

## Premios e distincións 
* 1984, Concurso do COAG en Vigo.
* 1992, Concurso Nacional Expopiedra.
* 2001, Premio GranDeArea de Achega á Arquitectura.
* 2001, Concurso VI Premios Irmáns Gómez Román de Arquitectura e Urbanismo.
* 2006, Premio Enor.
* 2009, Premio Juana de Veiga de Arquitectura.
* 2014, Premio Gran de Area de Achega á Arquitectura.

## Galería 

Ficheiro:XerenciaUniversidadedeVigo.JPG|Rectoría do Campus de Vigo.
Ficheiro:CITEXVI-1.JPG|Edificio Citexvi no Campus de Vigo.
Ficheiro:CITEXVI-2.JPG|Outra vista do edificio Citexvi.
Ficheiro:Vigo, Centro de Saúde A Doblada.JPG|Centro de Saúde A Doblada en Vigo.
Ficheiro:Residenciadeestudantes(UniversidadedeVigo).JPG|Residencia de estudantes da Universidade de Vigo.
Ficheiro:Casa Camoens.jpg|Sede do Instituto Camões en Vigo, reformado por Alfonso Penela.
Ficheiro:Xacemento Romano de Caldoval Mugardos A Coruña.jpg|Centro de interpretación do xacemento romano de Caldoval.

## Notas 
## Véxase tamén 
### Bibliografía 
**Documentos de arquitectura nº 42*. (1999). Delegación de Almería del Colegio Oficial de Arquitectos de Andalucía Oriental. ISSN 0214-9249.
**Arquitecturas de autor nº 29*. (2004). T6 Ediciones. Pamplona. ISBN 84-89713-84-7.
**Obradoiro*, COAG, 1993, Santiago de Compostela, nº22, pp.&nbsp;11 e 112-123. ISSN 0211-6065.